[O]mnibus presentes litteras inspecturis Felix decanus de Riparia in Domino salutem. Noverit universitas vestra quod in presentia nostra constituti Renaldus de Praella de Flaciaco [et] Hersendis uxor ejusdem dederunt et concesserunt in perpetuam elemosinam ecclesie Vallis lucentis septem denarios censuales, scilicet quatuor quos habebant super ochias juxta palicios de Malo passu sitas et duos super terram juxta spinam de Seiiam sitam et unum denarium super terram de quarrellum reddendos, videlicet apud Flaciacum singulis annis dicte ecclesie scilicet in crastinum Nativitatis Domini. Hanc autem elemosinam voluerunt et laudaverunt Gaufridus, Johannes et Acelina liberi eorum. Quod ut ratum permaneat ad peticionem partium munimine sigilli nostri fecimus roborari. Actum anno Domini M° CC° vicesimo octavo in cathedra Sancti Petri.